ଭାଇରାଲ ହେଉଛି ଦିଶାଙ୍କ ବୋଲ୍ଡ ଲୁକ୍‌
ବମ୍ବେ: ଅଭିନୟ ସାଙ୍ଗକୁ ନିଜର ଗ୍ଲାମରସ୍ ଲୁକ୍କୁ ନେଇ ଚର୍ଚ୍ଚାରେ ରହିବାକୁ ପସନ୍ଦ କରନ୍ତି ବଲିଉଡ୍ ଅଭିନେତ୍ରୀ ଦିଶା ପଟାନୀ। ସେଥିପାଇଁ ତ ପ୍ରଶଂସକଙ୍କ ଉଦ୍ଦେଶ୍ୟରେ ଗୋଟିଏ ପରେ ଗୋଟିଏ ହଟ୍ ଫଟୋକୁ ଶେୟାର କରିବାକୁ କୁଣ୍ଠାବୋଧ କରନ୍ତି ନାହିଁ। ଏବେ ଦିଶା ନିଜ ଆକାଉଣ୍ଟରେ କଳା ବିକିନି ପିନ୍ଧି ଏକ ଫଟୋ ପୋଷ୍ଟ କରିଛନ୍ତି। ପୁଲ୍ ନିକଟରେ ଉଠାଯାଇଥିବା ଏହି ଫଟୋଟିରେ ସେ ଅଧିକ ବୋଲ୍ଡ ଲାଗୁଛନ୍ତି। ଶେୟାର କରିବାର କିଛି ସମୟ ମଧ୍ୟରେ ଏହା ଭାଇରାଲ ହେବାରେ ଲାଗିଛି। ତେବେ ଦିଶା ଏବେ ଥାଇଲାଣ୍ଡରେ ଛୁଟି କଟାଉଛନ୍ତି। ଏହି ସମୟର ଅନେକ ଫଟୋ ସେ ନିଜ ସୋସିଆଲ ପୃଷ୍ଠାରେ ଶେୟାର କରୁଛନ୍ତି।

  
ଜିମ୍ ଲୁକ୍ ହେଉ ଅଥବା ଶୁଟିଂର, ସବୁବେଳେ ଦିଶାଙ୍କ ଫଟୋ ଭାଇରାଲ ହୋଇଥାଏ। ବ୍ୟକ୍ତିଗତ ଜୀବନରେ ମଧ୍ୟ ସେ ଟାଇଗରଙ୍କ ସହ ସମ୍ପର୍କକୁ ନେଇ ଲାଇମ୍ଲାଇଟ୍ରେ ରହୁଛନ୍ତି। ଆଗାମୀ ଦିନରେ ଆଦିତ୍ୟ ରୟ କପୁରଙ୍କ ସହ ଫିଲ୍ମ ମଲଙ୍ଗରେ ସେ ନଜର ଆସିବେ। ଏହାର ନିର୍ଦ୍ଦେଶନା ଦେଉଛନ୍ତି ମୋହିତ ସୁରୀ। ଫିଲ୍ମଟି ଏକ ରୋମାଣ୍ଟିକ୍ ଥ୍ରିଲର। ଫେବୃଆରୀ ୨୦୨୦ରେ ଏହା ପରଦାକୁ ଆସିବ।